מטרת הנוהל

הגדרת אופן קיום הקשר העסקי עם גורמי חוץ, במגמה לצמצם את הסיכון למערכות הממוחשבות ולמאגרי מידע.

###### אחראי לביצוע הנוהל

מנהל היחידה המעסיקה את גורם החוץ יוודא החתמתו על נספח אבטחת מידע, תוך מעורבותו של מממונה אבטחת מידע. באחריות מנהל היחידה לוודא כי גורם החוץ המועסק על ידו אושר מראש על ידי ממונה אבטחת המידע וכי הנחיות נוהל זה ייושמו לגביו.

ממונה אבטחת המידע יהיה אחראי לביצוע הנחיות נוהל זה, בכל הנוגע לאישורו של גורם החוץ, כמפורט בנוהל זה.

###### גוף הנוהל

ייחתם חוזה עם כל גורם חוץ או נציגיו הבאים במגע חיצוני עם עמדת עבודה או המחשב המרכזי בו תהיה התייחסות מיוחדת לנושא אבטחת המידע. ההתקשרות עם גורם החוץ מותנית באישור מוקדם של ממונה אבטחת המידע. החוזה יתייחס לשמירה מוחלטת של סודיות לגבי כל שיתגלה בפניהם.

בחוזה עם כל גורם חוץ, כולל ספק ציוד או שרות לחומרה או תוכנה, ייקבע פרק בנושא אבטחה שיכלול את כל הנחיות אבטחת המידע המתייחסות לכלל דרכי הגישה של גורם החוץ למידע, באשר הוא, כאמור בסעיף הקודם. בנוסף לכך יכלול החוזה את הרשימה השמית המדויקת של נציגי גורם החוץ שיורשו לבצע את הפעילות עבור החברה, וכן התחייבות שלא להוציא כל חומר ו/או ציוד מהחברה, אלא בידיעת וברשות מפורשת של ממונה אבטחת המידע.

בנוסף להנחיות המפורטות לעיל, יחתמו גורם החוץ ועובדיו על התחייבות לשמירת סודיות.

רצ"ב דוגמת NDA



כל ההסכמים והחוזים ישמרו בתיקיית ספקים ברשת ואצל מנכ"ל החברה או מי מטעמו.

כל הסכם יכלול בתוכו דרישות אבטחת המידע בנושאי גישה עיבוד ,שמירה תקשורת, או שירותי IT במסגרת חוזים מול הספק.

החוזה יבהיר את חשיבות השמירה על המידע וסיווגו ויכלול התייחסות לעובדי הקב"מ.

אחת לחצי שנה יבוצע ע"י מנהל א המידע בקרה על כל ההתקשרויות מול הספקים